 Labadan Wiil ee isku Adeerka ahaa oo Sawirro laga soo qaaday Meydadkoodu muujiyaan in Toorey lagu jeex-jeexay jidhkooda isla-markaana midkood Caloosha laga soo riday, ayaa waxa sida Dilkoodu u dhacay iyo wuxuu Salka ku hayo ka warramay Badhasaabka Gobolka Sool Cabdi Kheyre Dirir oo Wargeyska Himilo khadka Telefoonka kula xidhiidhay Xalay, waxaanu yidhi, Sida aad maqasheen labadaasi Qof waxa lagu dilay meel la yidhaahdo Faras-cawle, oo ku taalla xadka Itoobiya iyo Somaliland, waxaanay u dhexaysaa Magaalada la yidhaahdo Badco iyo Dharkeyn-geeyo, labadaasi qof ee la dilay oo ah wiilal dadooda lagu qiyaasay 9 jir iyo 16 jir waxay isku ahaayeen Adeer, waxaanay ka dhasheen Beesha Cabdi Garaad Dhulbahante, waxaanay u dhinteen Aano Qabiil oo ku qotonta dagaalladii koonfurta Gobolka Sool ee u dhexeeyey Beelaha Cabdi Garaad iyo Maxamed Garaad Dhulbahante. 